**«Айналайын» тобының Жаңа жыл мерекесіне арналған**

 **«Ер көжек» атты сахналандырылған ойын-сауық сценарийі**

 *(Әсем безендірілген сахнаға балалар көңілді әуенмен залға кіреді.*

*Ән орындалады)*

**Ән «Жаңа жыл»**

*(Сахнаға көңілі көтеріңкі көжек кіреді)*

**Көжек:** Сәлем балақайлар! Көңіл күйлерің қалай?

Келіп жеткен жаңа жылдарың құтты болсын!

Мені таныдыңдар ма?

Иәәә Мен Батыр көжекпін!

(*кенет әуен ауысып сахнаға қозы мен лақ ойнақтап шығады. Олардың шулы дыбысынан көжек тығылып қалады. Қозы мен лақ бір бірімен сүзісіп ойнақтап олар да сахнадан шығып кетеді.*

 *Әуен ауысып сахнаға қасқыр әндетіп шығады.*

**Қасқырдың әні**

Мен бөлтірік көкжалмын,

Қатырамын бар жағын.

Қояндарды лақтырам,

Жер түбіне зынданның.

Ауууууу

Мен болашақ қасқырмын,

Батырамын бар жанынын.

Қарсыласты лақтырам,

Ең түбіне қарынымның.

Ауууу

**Би «Қасқырлар биі»**

Қарынымның ашып тұрған ай ауууу! Қарыным ашып тұр!

көжектің етін жегім келіп тұр! Неге күлесіңдер а?

Қарыным ашып тұр деймін!

Көжекті көрмедіңдер ме? Қайда былай қарай қашты ма? Қайда қашты?

**Көжек:** құтқарыңдар! (жүгіріп келіп қасқырдан қорыққаны соншалық аяғының астына тығылады)

**Қасқыр:** ха ха ха ха! Бұл кім? Ақ көжек, ақ көжек! Қазір сені жеп қоям! Жейін бе? Жеймін! Бірінші мен онымен билеп алайын сосын жеймін! Ха ха ха !

**Тәрбиеші:** сәлем қасқыр! Сен көжекті кейін жейсің кел оданда бізбен бірге көжек екеуің ойын ойнаңдар!

**Қасқыр:** сәлем, сәлем! Ойын? Мен ойынды жақсы көремін!

Ойын ойнап болған соң жеймін онда!

**Ойын**

(Ойын аяғында қасқырдан тығылып көжек қашып кетеді. Көжекті іздеген қасқыр сахнадан таба алмай шығып кетеді)

**Қасқыр:** Көжек қайда? Қайда қашты!

*(сахнаға күшік шығады)*

**Күшіктің әні**

Мен күшікпін, күшікпін,

Барлығынан үздікпін.

Жаманшылық жасамайм,

Айтқанындай мысықтың.

Аф аф

Мен күшікпін ақылды,

Танимын алыс жақынды.

Мен күшікпін ақ күшік,

Төзімді мықты күшік.

Аф аф

Туууй әке шешем бақшада тәрбиешіңді тыңдамадың деп мені мынау жерге байлап қойды. Алдымызда жаңа жыл мерекесі келе жатыр! Ал мен болсам бар қызықтан қалатын болдым!

*(алыстан кжектің дауысы шығады. Құтқарыңдар..... бір бірінен қорыққан көжек пен күшік жерге жата қалады )*

**Күшік:** Өй досым саған не болды сонша, бүкіл орманды басыңа көтеріп ааа?

**Көжек:** мен қорқып барамын досым, құтқаршы мені!

**Күшік:** сен неден қорықтың сонша?

**Көжек:** жаңа екі дәу бір бірімен соғысып қалды. Солардан қорықтым!

**Күшік:** Ей ал сен кімсің?

**Көжек:** мен қорқақ көжекпін!

**Күшік:** ой ха ха ха қорқақпын дейді. Неге қорқақсың?

**Көжек:** біз отбасымызбен қорқақпыз! Ал сен кімсің?

**Күшік:** Ал мен болашақ батыл итпін! Ал әзірше күшікпін! Аф аф! Мен әлемдегі ең ақылды, ең мықты ит боламын?

*(Көжек байлаулы күшіктің шынжырын тартады)*

**Көжек:** мынау не?

**Күшік:** ол ма?(жыламсырап) бақшада тәрбиешіні тыңдамадың деп әке шешем байлап қойды ғой!

**Көжек:** енді осылай тұра бееміз бе?

Қазір мені тәрбиешім тәртібімнің жөнделгенін көріп босатып алады. Сосын көресінді көрсетемін!

Аф аф!

*(әуен ауысып сахнаға козы мен лақ шығады. Бір бірімен сүзіседі. Олардың дыбысынан қорыққан көжек пен күшік үйшікке тығыламыз деп есікке қыстырылып қалады)*

**Қозы мен лақтың әні**

**Қозы**

Қой баласы қозымын,

**Лақ**

Ешкінің мен лағымын.

**Қозы**

Мен бірінші батырмын!

**Лақ**

Мен бірінші батырмын!

**Бірге**

Біз батырмыз батырмыз,

Таумен таста секірген.

Әрқашанда күштіміз,

Жауды қуып жекірген!

**Қозы**

сүзісетін лақпенен,

Бүйірден кеп тап берем.

**Лақ**

Менде қарап қалмаспын,

Мүйізден кеп шап берем!

Бірге

Біз батырмыз батырмыз,

Өжеттікке жақынбыз

Тайсалмаймыз ешкімнен,

Сондықтанда батырмыз!

(бір бірімен сүзісіп, қозы жеңіліп қалады)

Лақ: ха ха ха жеңілді! Жеңіліп қалды!

(үйшікке қыстырылып қалған күшік пен көжекті көріп лақ шошып кетеді)

**Лақ:** ойбай мынау не бәле тағы!(күшіктің құйрығынан тартып көреді күшік үри жөнеледі. Қозы мен лақ жан жаққа қашады)

**Күшік:** аф аф аф!

**Көжек:** ағатайлар бізге тимеңіздерші! Біз бейшара жан едік!(күшік көзін ашып қауіп жоқтығын біліп күле бастайды)

**Күшік:** Е сендер ме! Екі дәу деп жүргені көжектің! Көжек кел! Бұлар менің достарым!

**Лақ:** мен Ата лақпын!

**Көжек:** мен қорқақ көжекпін!

**Лақ:** хе хе хе неге қорқақ ?

**Көжек:** біз тұқымымызбен сондаймыз!

**Қозы:** хе хе хе! Ал мен бірінші батырмын! Сен екінші батырсың!

**Лақ:** жоқ мен бірінші батырмын!

**Күшік:** мен тұрғанда сендерге не жоқ!

**Лақ:** жоқ мен бірінші батырмын!

**Қозы:** жоқ мен бірінші батырмын!

**Күшік:** ендеше ойын ойнап көрейік кім мықты екенін!

(балалармен бірге ойын ойналады)

**Қозы:** рахмет балалар сендер батыр екенсіңдер!

**Лақ:** киімдеріңде қандай әдемі!

**Күшік:** өй сендер білмейсіңдер ме? Бүгін мереке ғой!

**Лақ:** мәәә қандай? (балалардың жауабы)

**Қозы:** қандай ғажап! Біздің көңілімізді көтеріп ән айтып беріңдерші»

**Ән «Шырша өсті далада»**

(ән аяқталған соң сахнаға аяғы қақпанға түскен түлкі шығады)

**Түлкі:** көмектесіңдерші! Өтінем! Қасқырға құрған қақпанға түсіп қалдым! Көмектесіңдерші!

(барлығы түлкіден қашқақтап жанына жоламайды)

**Лақ:** көмектесейік пе балалар! (жауап) ендеші бірінші батыр қозы көмектеседІ)

**Қозы:** жо жоқ мен бірінші батыр емеспін сен бірінші батырсың!

**Лақ:** біз сені қақпаннан босатсақ бізге не істейсің?

**Түлкі:** бүгін жаңа жыл мерекесі ғой! Үйге қонақтар келеді деп дайындалып жатыр едім! Сендерді үйіме қонаққа шақырамын!

**Қозы:** сен бізді алдап тұрған шығарсың!

**Түлкі:** жоқ! Мен не үшін алдаймын! Анау тұрған қызыл шатырлы үй менің үйім!

**Қозы:** көмектесейік пе балалар?

*(түлкіні босатқан соң барлығы бір бірінің артына тығыла бастайды)*

**Түлкі:** аяғымды қақпаннан құтқарғандарыңыз үшін көп көп рахмет!

Көжек қайда?

Барлығы; әне!

**Түлкі:** Көжекжан сенде кел қонаққа! Біз екеуміз хмхм біз барлығымыз жаңа жылды тойлап ән салып би билейміз солай емес па!

(кенет әтештің дауысы шығады)

**Түлкі:** ойбай бұл кім тағы!

**Күшік:** біздің ағайымыз әтеш қой!

**Түлкі:** онда мен кеттім! Міндетті түрде қонаққа келіңдер! Сендерді күтемін! Қоян сау бол!

**Лақ:** балалар біздің Әтеш апайымыз келе жатыр! Тәртіпті болып тыныш отырыңдар!

*(Сахнаға әндетіп әтеш кіреді)*

**Әтештің әні**

**Әтеш:** Сәлеметсіңдер ме балалар! Сәлеметсіңдер ме жан жануарлар!

**Қозы:** Сәлеметсіз бе Әтеш ағай!

Барлығы: Сәлеметсіз бе ағай!

**Әтеш:** Бүгін мен сендерге өжеттікті, батылдықты үйрететін боламын! Ендеше менің соңымнан қайталаңдар!

**Би-Ойын:** «Соңымнан қайтала»

**Әтеш:** жарайсың Көжек! Бұл жаттығыумен қасқырды да жеңе алатын боласың!

**Көжек:** Шын ба ағай?! Мен күштімін, батылмын, Өжетпін!

**Әтеш:** Күшік Сен де жақсы дайындалыпсың! Қарғыбауыңнан босатайын!

**Күшік:** Алақай Мені босатты!

**Көжек:** Алақай!

**Әтеш:** Ал балалар сау болыңдар!

(әтеш сахнадан шығып кетеді)

Барлығы**:** Алақай Күшікті босатты!

**Лақ:** Айтпақшы балалар! Бізді Түлкі апай қонаққа шақырып еді ғой!

**Қозы:** Бармаймыз ба!?

**Күшік:** Балалар барайық па? (балалардың жауабы)

**Қоян:** кеттік!

(Сахнаға түлкі кіреді)

**Түлкінің әні.**

Мен түлкімін мындаймын,

Барлығында арбаймын!

Керек болса Алдаймын!

Қатырамын әрдайым. Алдаймын!

**Би «Түлкілер биі»**

**Түлкі:** Не ізімді не сөзімді білдірмей жүруші едім! Қалай ғана аңдамай үйімнің қайда екенін айтып қойдым! Жарайды, егер олар шынымен келіп жатса өтірік ауырғансып жата қаламын!

Сахнаға қасқыр кіреді.

**Қасқыр:** Хааа Қу түлкі!

**Түлкі:** ойбай бұл тағы қай пәле!

**Қасқыр:** Хм бұл тағы қай пәле деуін қарашы! Өзінің қу екенін білмей, оған қоса қасқыр емессің бөлтіріксің деп менсінбейді.

**Түлкі:** Ой қасеке, қойыңызшы! Үнемі қасеке, қасеке басеке деп жүрміз ғой не болды! Бір ашуыңызды беріңіз!

**Қасқыр:** Қасекемін ба?

**Түлкі:** Иә Қасекесіз!

**Қасқыр:** онда сен неге мені қонаққа шақырып алып, аюдың үйін көрсеткенсің? Аю мені жеп қоя жаздады!

**Түлкі:** өзіңіз шығар шатасып барған! Мен сізге өз үйімді көрсеттім!

**Қасқыр:** Сен менің тісімді қышытпа! Онсызда қарыным ашып тұр!

**Түлкі:** Қасеке бір ашуыңызды беріңіз! Тісіңіз қышыса, жап жас жұп жұмсақ Көжек етін жегіңіз келеді ме?

**Қасқыр:** Көжек?

**Түлкі:** Маған қазір қонақтар келу керек! Ішінде Көжек те бар! Мен қазір қонақтарды алдап, Көжекті жалғыз қалдырамын, сол кезде Көжекті қолыңызға түсірсеңіз болады. Бірақ маған бір санын қалдырасыз ба?

**Қасқыр:** саған ба? Жарайды саған бір санын қалдырайын!

**Түлкі:** ендеше мен барып дайындалайын! *(түлкі шығып кетеді)*

**Қасқыр:** Осы сендер түлкіні неге жек көресіңдер а? (балалардың жауаптары) алдайды?

Алдамайды! Ол үйіне көжекті шақырды. Ал мен көжекті бас салып жеп қоямын! Ха хаха! Түлкі менің досым!

(қасқыр тығылады) сахнаға көжек, күшік, қозы, лақ шығады)

**Түлкі:** Қонақтарымыз қайда екен? Ааа Әне келе жатыр!

**Қозы:** Сәлем түлкі апай!

**Лақ:** біз саған қонаққа келдік?

**Түлкі:** ой достар мен сырқаттанып, сендерге тамақ істей алмадым! Ренжімеңдерші!

**Күшік:** Ой онда біз кетеміз!

**Көжек:** Иә кетеміз!

**Түлкі:** Жоқ достар кетпеңдерші! Біз бәріміз бірге тамақ даярлайық! Ол үшін сендер маған орманнан азық акелуге көмектесіңдер!

(Барлығына себет таратып береді) ал сен Көжек, мынау сәбізді асықпай тазалай бер!

*(Көжектен басқасының сахнадан бәрі шығып кетеді)*

**Көжек:** Балалар мен қорқып тұрмын! Сендер мен қорықпас үшін би орындап беріңдерші!

**Би «Қояндар биі»**

**Көжек:** Қандай тамаша би! Маған жаңа жылдық көңіл күй сыйлады!

Рахмет сендерге!

*(Сахнаға Қасқыр кіреді)*

**Қасқыр:** Қолыма түстің бе Көжек?

**Көжек:** Қасқыр мен сенен қорықпайымын! Сені жекпе жекке шақырамын!

*(Қасқырды жеңеді. Сахнадан шығып кеткен кейіпкерлер сахнаға кіреді. Қасқырдың жеңілгеніне бәрі таңырқап көжекті мақтай бастайды)*

Барлығы: батыл Көжек, Ер Көжек!

**Қозы:** достар, бүгін жаңа жыл мерекесі!

**Лақ:** иә. Ал мен әлі аяз атадан сыйлық алмадым!

**Күшік:** Аяз ата мен ақшақарды шақырайық па достар!

(Балалармен бәрге барлығы аяз атаны шақырады)

**Ән аяз ата келеді**

Аяз атаның сөзі.

Тақпақтар

**Ән хоровод «Борандатып ақ қарлатып»**

*Кейіпкерлердің қоштасуы*

Сыйлықтар таратылады.